Kamu bisa jelasin ke aku soal Panumpes ing Kamboja dalam bahasa jawa?

Panumpes ing Kamboja utawa Génosidha ing Kamboja ( or , )  ya iku sawijining panumpes gedhèn-gedhèn kang katindakaké ing Kamboja déning rézim Khmer Rouge sangisoring pandhéganing Pol Pot. Kurban mati saka panumpes iki ngancik udakara 1.671 lan 1.871 yuta saka taun 1975 nganti taun 1979, utawa 21 nganti 24 persèn saka populasiné Kamboja ing taun 1975. Khmer Rogue duwé pepénginan ndadèkaké nagara iku républik agraria sosialis, adhédhasar aturan-aturan ultra-Maoisme. Ing taun 1976, Khmer Rouge ngowahi jeneng nagarané dadi Kampuchéa Dhémokratik. Supaya ancasé bisa kagayuh, Khmer Rouge ngothongaké kutha kanthi meksa wong-wong Kamboja supaya pindhah (rélokasi) menyang pondhokan-pondhokan kanggoné para buruh kang pernahé ing sapinggiring nagara kuwi. Ing papan kuwi, akèh panumpesan gedhèn-gedhèn, buruh peksan, pilara fisik, malnutrisi, lan lelara. Bab-bab kasebut nyebabaké 25 persèn saka populasiné wong Kamboja tiwas.  Udakara 20.000 wong Kamboja kudu manggon ana ing Tuol Sleng (uga dikenal mawa jeneng Kunjara Kaamanan S-21), siji saka 196 kunjara kang dilakokaé déning Khmer Rouge, lan mung ana wong dhiwasa cacah 7 kang kasil meger. Para pasakitan digiring menyang Lapangan Panumpesan, lan ing kana wong-wong kasebut diukum mati (kerepé nganggo pickaxes supaya bisa hemat pluru) lan dikubur ing pakuburan masal.